b'\n_START_ARTICLE_\nMartin Srebotnjak\n_START_SECTION_\n\xc5\xbdivljenje\n_START_PARAGRAPH_\nSrebotnjak se je rodil v dru\xc5\xbeini svetovno znane pianistke Dubravki Tom\xc5\xa1i\xc4\x8d Srebotnjak in skladatelja Alojza Srebotnjaka in je v \xc5\xa1tudentskih letih 1996 pritegnil javno pozornost z dokumentarnim filmom po resni\xc4\x8dnem dogodku o ukradenem pepelu Pepce Kardelj Pepelca. Na Akademiji za gledali\xc5\xa1\xc4\x8de, radio, film in televizijo Univerze v Ljubljani je leta diplomiral iz filmske in televizijske re\xc5\xbeije. Njegov diplomski film Kaj bi \xc5\xa1e rad? je bil po mnenju \xc5\xbeirije Festivala slovenskega filma najbolj\xc5\xa1i \xc5\xa1tudentski film.\n_START_SECTION_\nPoklicno delo\n_START_PARAGRAPH_\nV svojem najbolj znanem filmu Oda Pre\xc5\xa1ernu se je ob 200-letnici Franceta Pre\xc5\xa1erna na komi\xc4\x8den na\xc4\x8din lotil slovenskega mita o velikem pesniku. Zaposlen je kot docent pri predmetu Filmska re\xc5\xbeija na Akademiji za gledali\xc5\xa1\xc4\x8de, radio, film in televizijo Univerze v Ljubljani. Je svetovalec za digitalno filmsko produkcijo.\n_START_SECTION_\nProstovoljsko delo v odprtokodnih projektih\n_START_PARAGRAPH_\nMartin Srebotnjak kot prevajalec-prostovoljec prispeva k odprtokodnim projektom, kot so OpenOffice, Inkscape in drugi. Ker za sloven\xc5\xa1\xc4\x8dino ni na voljo prostega slovarja sopomenk, so prostovoljci na njegovo pobudo ustvarili OdprtiTezaver, ki je z ve\xc4\x8d kot 13000 besedami na voljo za urejevalnike besedil OpenOffice in LibreOffice.'